Kelly Brook

Kelly Ann Parsons (født 1979), kjent som Kelly Brook, er en britisk fotomodell, skuespiller og programleder.

 Fotomodell 
Brook studerte ved Italia Conti teaterskole i London i tre år før hun ble profesjonell fotomodell. Hennes karriere som modell skjøt fart i 1995 da hun vant en skjønnhetskonkurranse og begynte å stå modell for blant annet Bravissimo Lingerie, som spesialiserte seg på behåer og underklær for storbystede kvinner. Hun gjorde også reklame for ølmerket Foster's Lager. Redaksjonen for tabloidavisen Daily Star fikk øynene opp for Brook og tilbød henne en modellkontrakt.

I 1997 figurerte Brook i Pulps musikkvideo til låten «Help the Aged»; hun danser med Huck Whitney fra gruppen The Flaming Stars.

Kort tid etter fikk Kelly Brook oppmerksomhet av tidsskriftet FHM, og i 2005 toppet hun bladets liste over verdens mest sexige kvinner.FHM. 30. september 2005. Brook har deretter gjort reklame for badedrakter, sportsklær og damestrømper. I 2006 lanserte hun en egen kolleksjon av badedrakter og underklær for den britiske kleskjeden New Look.

Julinummeret 2008 av Sky Magazine inneholder en bildereportasje der Brook er stylet som skuespillerinnen Rita Hayworth og iført en kopi av den svarte tettstittende stroppløse satengdrakten Hayworth bar i filmen Gilda fra 1946.”The Lady is a Vamp! Kelly Brook recreates heroine Rita Hayworth's sexy Forties pose”. thisislondon.co.uk. Evening Standard den 19. juni 2008.

 TV-programleder 
Da Brook var 18 år gammel, i 1997, begynte hun å presentere ungdomsprogram på MTV, Granada Television og Trouble TV. I et halvår i 1999 var hun en av programlederne for morgenprogrammet The Big Breakfast.

 Skuespiller 
Brook har hatt biroller i en rekke filmer og TV-serier. I første sesongen av Smallville spilte hun rollefiguren Lex Luthors kjæreste. Etter å ha fått en liten roll i The Italian Job i 2003 spilte Brook året etter, hovedrollen i School for Seduction. Hun spilte italienerinnen Sophia Rosselini som kommer til Newcastle for å lære opp lokalbefolkningen i forførelsens kunst.

I 2007 deltok Brook i Strictly Come Dancing, der hun danset med den profesjonelle danseren Brendan Cole. Brooks far, Kenneth Parsons, døde i løpet av sesongen, og hun forlot konkurransen.BBC News. ”Brook quits Strictly Come Dancing”. 30 november 2007. 

 Privat 
Etter å ha brutt opp fra et sju år langt forhold med skuespilleren Jason Statham, traff hun i 2004 skuespilleren Billy Zane, og paret forlovet seg, men gikk fra hverandre i april 2008.The Sun. 23. april 2008.

 Filmografi (utvalg) 
 2010 – Piranha
 2008 – Hotel Caledonia
 2007 – Fishtales
 2007 – Hotel Babylon
 2006 – In the Mood
 2006 – Miss Marple: Mord per korrespondanse
 2005 – Three
 2005 – Deuce Bigalow: European Gigolo
 2005 – Romy and Michele: In the Beginning
 2005 – House of 9 
 2004 – Need for Speed: Underground 2
 2004 – School for Seduction
 2003 – The Italian Job
 2003 – Absolon
 2002 – Smallville
 2001 – Ripper 
 2001 – The (Mis)Adventures of Fiona Plum
 2000 – Sorted

 Referanser 

 Eksterne lenker 


 Kelly Brook UK

Kategori:Britiske skuespillere
Kategori:Personer fra Rochester
Kategori:Britiske modeller
Kategori:Britiske TV-programledere